‘ના નથી, પણ થાય નહીં એટલા માટે.’ એમણે મિષ્ટાન્ન ન ખાવું પડે તે માટે કહ્યું. હકીકતમાં ગયા અઠવાડિયે શીખંડ ખાધો હતો. એમણે વાત વાતમાં મને કહ્યું જ હતું. પણ અમને તકલીફ ન પડે એ જ કારણ ! મેં કહ્યું, ‘કીર્તિભાઈ, સગાંસંબંધી-મિત્રોના સ્વાગતમાં લોકોને આનંદ આવે. તમે અમારો આનંદ ઝૂંટવી લો છો….’ એ બહારના અજવાળે છાપું વાંચવા જતા રહે, અમારા ઘરની લાઈટ ન બળે માટે…. પણ અમારો જીવ બળે એ કીર્તિભાઈને કળાતું ન હતું !